Реймънд Хури е роден през 1960 г. в Бейрут, Ливан. През 1975 г. семейството му се мести в градчето Рий, в щата Ню Йорк, за да се спаси от избухналата в страната гражданска война. След завършването на гимназията там, се завръща в Ливан, за да учи архитектура в Американския университет в Бейрут, като предпоставка за участие в бъдещото възстановяване и развитие на града. По време на следването си илюстрира няколко детски книги за „Оксфорд Юнивърсити Прес“. Малко след получаване на магистърска си степен, през февруари 1984 г., спец-частите на Американския флот го евакуират с хеликоптер заради избухналите отново размирици.